User:Hoorri/sandbox

Magaalada Qorof waxey ku taal dhulka looyaqaan Ceelgaab oo ah dhul daaqsineed aad u caan ah kuna, yaal xuduuda bari ee dalka Itoobiya ay la wadaagto Soomaaliya, waxayna ka tirsantahay gobolka Shabeelle ee deegaanka Soomaalida Itoobiya (Somali State). Qorof oo ay hoos tagaan deegaano balaaran sida: Qalqalooc, Baarmagood, Ulasan, Laasgacal, Maygaagta, Dhuur, Gel, Afyaxaasleey iyo deegaano kale, waxeey dhinaca koonfureed kala daristahay magaalada Feerfeer ee dhacda xusuuda Itoobiya iyo Soomaaliya ku taal, halka ay dhinaca waqooyi ka kulaaxdo magaalada Shilaabo, sidoo kalena waxaa dhinaca galbeed ay ood wadaag ka yihiin magaalooyinka Mustixiil iyo Qalaafo ee gobolka Shabeelle. Magaalada Qoro0f iyo deegaanada ku xeeran oo ah kuwo aad u balaaran waxa dega beesha Sheekhaal Qudub, gaar ahaan jilibka reer Sheekh Camaar (Sh. Aadan), waxeeyna beesha Sheekhaal Qudub sidoo kale ay degaano balaaran ku leh dhulka Sooamlida ee Itoobiya, sida gobolada shabeelle, Afdheer, Jarar, Faafan, Erar iyo kuwa kale. Beeshaan oo ku abtirsata beelaha reer Fiqi Cumar ayaa kasoo farcamey sheeekha caanka ahaa ee Sh. Abaadir oo sidoo kalena loo yaqaaney Sheekh Cumar Ridaa iyo Fiqi Cumar, kaas oo ahaan jirey imaamkii Harar qarnigii sagaalaad ee taariikhda Milaadiga. Beesha Sheekhaal Qudub gaar ahaan jilib reer Sheekh Camaar (Sh.Aadan) ayaa guud ahaan gobolka Shabeelle iyo deegaanka Ceel gaab ku dhaqnaa muddo aad u dheer iyagoo ku caan baxey faafinta iyo baridda diinta Islaamka, waxeeyna si nabad kula noolaayeen beelaha ay ood wadaagta yihiin. Qorof iyo guud ahaan dhulka Ceelgaab ayaa leh ahmiyad dhaqaale waxeeyna inta badan laga soo iibsadaa xoolaha nool ee laga dhoofiyo dhulka Soomaalida ee loo iibgeeyo dalalka Khaliijka.Qorof Ceelgaab